b'\n_START_ARTICLE_\nKapela Svetega Duha, Korovci\n_START_PARAGRAPH_\nKapela je v kraju Korovci, spada v \xc5\xbeupnijo Cankova, ter ob\xc4\x8dino Cankova.\n_START_SECTION_\nIz zgodovine\n_START_PARAGRAPH_\n29. april 1989 je v vasi Korovci ob avstrijski meji mariborski \xc5\xa1kof dr. Franc Kramberger blagoslovil 167 kg te\xc5\xbeak zvon, delo Ferralita iz \xc5\xbdalca, in novo kapelo, posve\xc4\x8deno Svetemu Duhu. Tako so se uresni\xc4\x8dile skoraj stoletne \xc5\xbeelje vernikov iz Korovec, da bi imeli v vasi poleg kri\xc5\xbea tudi kapelo._NEWLINE_Pred prvo svetovno vojno je bil narejen \xc5\xbee na\xc4\x8drt za va\xc5\xa1ko kapelo, pred drugo pa kupljen material. Vendar sta vojni vihri gradnjo prepre\xc4\x8dili. V letih po drugi svetovni vojni so va\xc5\xa1\xc4\x8dani veliko mislili na gradnjo kapele, a gradnja se je zavlekla._NEWLINE_Leta 1988 pa se je gradnja kapele za\xc4\x8dela. Zemlji\xc5\xa1\xc4\x8de za kapelo sta darovali dru\xc5\xbeini Gomboc in Pintari\xc4\x8d iz Korovec. Na\xc4\x8drte za kapelo je izdelal diplomirani arhitekt Aleksander \xc5\xa0midlehner iz Murske Sobote. Gradbena dela pa so opravili podjetje\xc2\xa0\xc2\xbbTemelj\xc2\xab\xc2\xa0iz Cankove in doma\xc4\x8di obrtniki. Kapela Svetega Duha meri 7 krat 4 m, zvonik pa je visok 12 m. Kapela je dvokapnica, zidana iz opeke, pokrita z opeko, zvonik pa s plo\xc4\x8devino. Oltar je prenosen. Kapela je poslikana z lepimi slikami verskih motivov._NEWLINE_Slovesna sveta ma\xc5\xa1a je vsako leto na binko\xc5\xa1tno nedeljo - to je koro\xc5\xa1ka\xc2\xa0\xc2\xbbbu\xc4\x8da\xc2\xab, na\xc2\xa0\xc2\xbbrisale\xc2\xab. Ob kapeli se sedaj va\xc5\xa1\xc4\x8dani zbirajo k \xc5\xa1marnicam, prej pa so se ob kri\xc5\xbeu sredi vasi.'